Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7870. Il-EUR-Lex hu l-aċċess fuq l-Internet għal-liġi Ewropea. Il-Kunsill qed jikkunsidra jżomm il-miżuri restrittivi kontra l-persuni u l-entitajiet msemmija hawn fuq b'dikjarazzjonijiet tar-raġunijiet ġodda. Dawk il-persuni u entitajiet huma b'dan infurmati li jistgħu jippreżentaw talba lill-Kunsill biex jiksbu d-dikjarazzjonijiet tar-raġunijiet maħsuba għad-deżinjazzjoni tagħhom, qabel it-12 ta' Frar 2016, fl-indirizz li ġej: IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, L-ERC huwa magħmul mill-Kunsill Xjentifiku indipendenti previst fl-Artikolu 7 tad-Deċiżjoni 2013/743/UE u mill-istruttura ddedikata ta' implimentazzjoni prevista fl-Artikolu 8 ta' dik id-Deċiżjoni. Skont l-Artikolu 2(1) tad-Deċiżjoni C(2013) 8915, il-Kunsill Xjentifiku huwa magħmul mill-President tal-ERC u minn 21 membru ieħor. Skont it-tielet sottoparagrafu tal-Artikolu 7(1) tad-Deċiżjoni 2013/743/UE, il-membri tal-Kunsill Xjentifiku jinħatru għal mandat ta' mhux iżjed minn erba' snin, li jista' jiġġedded darba. Dawn għandhom jinħatru b'mod li jiżgura l-kontinwità tal-ħidma tal-Kunsill Xjentifiku. Il-mandat ta' ċerti membri tal-Kunsill Xjentifiku se jintemm fil-31 ta' Diċembru 2015 u hemm bżonn li s-sħubija tal-Kunsill Xjentifiku tiġġedded. Skont it-tieni sottoparagrafu tal-Artikolu 7(1) tad-Deċiżjoni 2013/743/UE, il-membri tal-Kunsill Xjentifiku jinħatru mill-Kummissjoni wara li jiġu identifikati skont proċedura indipendenti u trasparenti maqbula mal-Kunsill Xjentifiku, proċedura li tkun tinkludi konsultazzjoni mal-komunità xjentifika u rapport għall-Parlament Ewropew u għall-Kunsill. Għal dan l-għan, twaqqaf kumitat permanenti biex jidentifika l-membri futuri tal-Kunsill Xjentifiku. Il-Kumitat ta' Identifikazzjoni għamel rakkomandazzjonijiet lill-Kummissjoni għas-sostituzzjoni ta' membri tal-Kunsill Xjentifiku u dawn ġew aċċettati. IDDEĊIDIET KIF ĠEJ: Il-Professur Sir Christopher CLARK jinħatar bħala membru tal-Kunsill Xjentifiku tal-ERC għall-ewwel mandat li jintemm fil-31 ta' Diċembru 2019. Il-Professur Barbara ROMANOWICZ tinħatar bħala membru tal-Kunsill Xjentifiku tal-ERC għall-ewwel mandat li jintemm fil-31 ta' Diċembru 2019. Il-membri tal-Kunsill Xjentifiku tal-ERC huma mniżżla fl-Anness ta' din id-Deċiżjoni. Din id-Deċiżjoni tidħol fis-seħħ fl-1 ta' Jannar 2016. Magħmul fi Brussell, il-5 ta' Frar 2016. L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7912 — Fluor/Stork, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. L-osservazzjonijiet jistgħu jintbagħtu lill-Kummissjoni Ewropea permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7915 — American Securities/Blount International, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7916 — Macquarie/Ivanhoe/Logos Australia/Logos China, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7909 — Lone Star Fund IX/N&W Global Vending, f'dan l-indirizz: Klassi 1.3. Ġobon "Soumaintrain" huwa ġobon artab bil-qoxra maħsula, bi predominanza lattika u magħmul esklużivament mill-ħalib sħiħ tal-baqra. Wara li jkun ilu jimmatura għal 21 ġurnata, is-"Soumaintrain" jakkwista l-karatteristiċi li ġejjin: qoxra li l-kulur tagħha jkanġi mill-avorju safrani għall-okra, kemm kemm umda, li bil-maturazzjoni tista' titkemmex u tifforma diversi grilji. Kisja ħafifa ta' moffa bajda fuq il-wiċċ hija ttollerata; konsistenza ratba, lixxa, kemxejn granuluża u b'kulur abjad li jagħti fl-avorju. F'din il-fażi, bilfors irid ikun hemm proteolasi taħt il-qoxra. Il-kontenut tiegħu f'materja niexfa huwa ta' mill-inqas 40 % u hemm mill-inqas 48 % ta' materja grassa fl-estratt niexef; riħa tal-bhejjem jew tal-ħaxix; togħma lattika li tagħti laqta ta' aċidità lill-ġobon, flimkien ma' togħma ħafifa morra "nobbli" li ġejja mill-komposti li joħorġu mill-proteolasi u li ma tħallix togħma spjaċevoli wara li jittiekel. Matul il-maturazzjoni jiżviluppaw sfumaturi li jfakkruk fl-"annimali" u skont l-istaġun, aromi li jfakkruk fil-"ħaxix", bħal pereżempju l-faqqiegħ, il-ħumus, il-ħuxlief jew it-tiben. L-aromi jippersistu fil-ħalq. Il-forma tas-"Soumaintrain" hija ċilindrika u ċatta b'dijametru li jvarja bejn id-90 u l-130 millimetru u huwa jiżen bejn il-180 u s-600 gramma. L-għoli tal-ġobniet huwa proporzjonali għad-dijametru tagħhom u huwa bejn 25 % u 35 % tad-dijametru. Il-parti tar-razzjon tal-foraġġ tal-alimentazzjoni tal-baqar tal-ħalib li qed jipproduċu l-ħalib u ta' dawk li mhux qed jipproduċuh, li ġejja miż-żona ġeografika u li hija kkalkulata abbażi tal-materja niexfa tar-razzjon tal-foraġġ, hija ffissata għal minimu ta' 75 %. Il-parti tal-ħaxix fl-alimentazzjoni tal-baqar tal-ħalib li qed jipproduċu l-ħalib hija ffissata għal minimu ta' 30 % tal-materja niexfa tal-foraġġ oħxon matul is-sena. Is-superfiċje tal-ħaxix li fuqha jirgħu l-baqar tal-ħalib li qed jipproduċu hija ta' , metru kwadru għal kull baqra. Ir-ragħa tal-baqar tal-ħalib li qed jipproduċu l-ħalib isir għal mill-inqas ħames xhur minn meta jinħarġu fil-mergħa. Huwa awtorizzat suppliment alimentari ta' foraġġ tal-ħaxix. Il-parti medja annwali tas-supplimenti alimentari tal-baqar tal-ħalib, li qed jipproduċu l-ħalib jew li huma xotti, hija inferjuri għal 30 % tal-materja niexfa tar-razzjon totali. Il-mira ta' dawn id-dispożizzjonijiet hija li jkun żgurat li jintuża l-ħaxix fl-alimentazzjoni li jikkontribwixxi għall-iżvilupp tal-aromi speċifiċi tas-"Soumaintrain" matul il-maturazzjoni. Il-ħalib li jintuża fil-produzzjoni tas-"Soumaintrain" huwa ħalib sħiħ tal-baqra, li ma jistax jinġabar aktar tard minn 48 siegħa mill-ewwel ħalba u li ma jkunux żdidulu jew tnaqqsulu xi materji grassi jew xi proteini. Il-konċentrazzjoni tal-ħalib permezz tal-eliminazzjoni parzjali tal-parti likwida qabel il-koagulazzjoni hija pprojbita. Il-ħalib li jintuża fil-produzzjoni tas-"Soumaintrain" huwa manifatturat fiż-żona ġeografika. Iż-żona hija miksija b'katina idroloġika densa immens u hija magħmula minn widien umdi b'artijiet li jegħrqu faċilment u li huma ideali għall-iżvilupp tal-ħaxix għax igawdu, fost l-oħrajn, minn preċipitazzjoni għolja u minn ħamrija taflija. Il-ħaxix li fuqu jirgħu l-baqar tal-ħalib għal mill-inqas ħames xhur tas-sena jaffettwa l-karatteristiċi tas-"Soumaintrain" u notevolment jaffettwa lill-aromi speċifiċi li jfakkruk fil-"ħaxix", li jiżviluppaw skont l-istaġun tul il-proċess ta' maturazzjoni kollu. Il-produzzjoni tal-ħalib u l-produzzjoni u l-maturazzjoni tal-ġobniet iridu jsiru fiż-żona ġeografika. Minbarra l-informazzjoni obbligatorja regolatorja, it-tikketta ta' kull ġobna jrid ikollha: l-identifikazzjoni tal-produttur. Iż-żona ġeografika tas-"Soumaintrain" hija magħmula mit-territorju li jinkludi l-entitajiet amministrattivi li ġejjin: Iż-żona ġeografika tikkonsisti fi pjanura bil-mergħat iċċentrata fuq widien umdi (Armance u Armançon, Yonne u Serein u bix-xmara Seine li taqsam ix-Champagne Humide, Brenne, Oze u Ozerain). Hija kkaratterizzata minn fatturi naturali li huma ideali għaż-żamma tal-imħaleb f'territorji li huma ddedikati għat-trobbija tal-annimali u li mhumiex adattati għal attivitajiet agrikoli oħra. Mil-lat ġeoloġiku, il-ħamrija ta' natura diversa iżda primarjament żejtnija hija mobbli u impermeabbli u f'din iż-żona ta' spiss insibu bwar naturali li ma jistgħux jinħadmu. Mil-lat idroloġiku u idrografiku, iż-żona ġeografika hija miksija b'katina idroloġika densa immens. Din tinsab fuq blat artab u impermeabbli, li jirriżulta f'topografija li ftit li xejn fiha għoljiet u riżalti u li hija kkaratterizzata minn artijiet li jegħrqu faċilment fil-ħarifa u fir-rebbiegħa. Mil-lat klimatiku, il-klima tal-oċean, ikkaratterizzata minn kundizzjonijiet kemxejn kontinentali, għandha temperaturi pjuttost friski b'medja annwali li bilkemm tissupera l-10 °C u bi preċipitazzjonijiet regolari ta' bejn 700 u 800 millimetru mingħajr ebda nixfa sajfija partikolari. Fil-benniena storika ta' "Soumaintrain", li tinsab fit-Tramuntana estrema ta' Bourgogne li tmiss mad-dipartiment ta' Aube, l-għarfien tal-produzzjoni tal-ġobnijiet rotob, bi predominanza lattika u b'qoxra maħsula ilu jeżisti mill-Medju Evu. L-ewwel ħjiel tal-produzzjoni ta' dan il-ġobon immaturat imur lura għas-seklu XII, f'test li nkiteb minn Henri Auclerc (1887-1968), li dak iż-żmien kien il-Kappillan ta' Vergigny, li fih għamel rabta bejn il-produzzjoni tal-ġobon u l-istorja tal-abbazija ta' Pontigny li twaqqfet fl-1117, meta qal: "il-patrijiet Ċisterċensi kienu jħallsu l-kera tal-għelieqi bil-ġobon immaturat". Is-"Soumaintrain" u l-proċess tal-manifattura tradizzjonali tiegħu huma deskritti bosta drabi fil-letteratura tas-seklu XIX. Louis-Eugène Bérillon, pereżempju, fix-xogħol tiegħu "La Bonne Ménagère Agricole" (Auxerre, l-għaxar edizzjoni tal-1889), jikkwota d-deskrizzjoni tal-proċessi tal-manifattura tas-Sur Couturot, li kien għalliem irtirat: "It-tames jiżdied [...] mal-ħalib immedjatament wara li jinħaleb [...] u, meta l-ħalib li jkun żdiedlu t-tames ikun tbaqqat tajjeb, jitqiegħed ġo reċipjenti apposta (ċilindri mingħajr qiegħ u mingħajr għatu) fuq kontenituri żgħar magħmula mill-qasab [...], meta l-ġobon ikun nixef sew, irid jinqaleb darbtejn kuljum għal jumejn [...], meta jibbies noħorġuh mill-forma, nitfgħulu l-melħ fuq iż-żewġ naħat u wara naħsluh b'ilma nadif tazza u mkessaħ tajjeb kuljum sakemm jieħu kulur sabiħ isfar fuq in-naħa ta' barra". It-titjib fil-mezzi tal-komunikazzjoni fis-seklu XIX għen lill-ispeċjalizzazzjoni agrikola u lill-iżvilupp tat-trobbija tal-annimali, u ppermetta wkoll l-iżvilupp tal-kummerċjalizzazzjoni tal-ġobnijiet. Mill-ewwel nofs tas-seklu XX, iż-żona storika tal-produzzjoni tas-"Soumaintrain" ġiet inkluża f'żona li hija aktar vasta ta' produzzjoni tal-ġobnijiet b'konsistenza ratba skont "La France Fromagère" ta' Claire Delfosse, ippubblikat fl-1993. In-natura lattika ta' dawn il-ġobniet b'konsistenza ratba ta' din iż-żona, kif ukoll il-maturazzjoni speċifika tagħhom permezz tal-ħasil tal-qoxra huma wkoll imsemmija fil-volum iddedikat għal Bourgogne ta' "L'inventaire du patrimoine culinaire de France" (edizzjoni tal-1993). Il-produzzjoni tas-"Soumaintrain" infirxet lil hinn mill-benniena storika tiegħu u kompliet tiżviluppa fost il-produtturi artiġjanali u l-azjendi tal-ħalib. Is-"Soumaintrain", barra li jibbenefika mill-karattru tekniku ta' dawn l-azjendi li għandhom għarfien perfett tal-manifattura tal-ġobniet b'konsistenza ratba bil-qoxra maħsula magħmulin mill-baqta ta' natura lattika, jibbenefika wkoll mill-iżvilupp kummerċjali li huma jistgħu jagħtuh. Minbarra l-kwalità tal-aromi tiegħu, l-ispeċifiċitajiet tas-"Soumaintrain" jinsabu fil-konsistenza ratba tiegħu li għandha kulur abjad li jagħti fl-avorju u li hija lixxa u kemxejn granuluża, kif ukoll fil-qoxra maħsula tiegħu b'kulur li jkanġi mill-avorju safrani għall-okra, li hija kemm kemm umda. Ir-riħa u t-togħma lattika speċifika ta' dan il-ġobon jibqgħu preżenti u jingħarfu saħansitra anke wara l-maturazzjoni tiegħu minħabba li huwa mmanifatturat mill-baqta lattika. Ir-rabta tas-"Soumaintrain" maż-żona ġeografika hija bbażata fuq il-kwalità speċifika u r-reputazzjoni tiegħu. Il-pjanuri bil-mergħat tal-widien umdi jgawdu minn klima umda u minn ħamrija żejtnija li hija ideali biex jikber il-ħaxix. Żoni oħra huma aktar adattati għall-kultivazzjoni taċ-ċereali li huma wkoll wieħed mill-komponenti tal-foraġġ għall-alimentazzjoni. Il-kundizzjonijiet naturali taż-żona ġeografika fil-fatt jippermettu l-produzzjoni ta' alimentazzjoni ddiversifikata u adattata għall-bżonnijiet tal-baqar tal-ħalib. L-użu tal-ħaxix fl-alimentazzjoni, li jittiekel mill-baqar waqt ir-ragħa għal minimu ta' ħames xhur fis-sena, jaffettwa l-iżvilupp tal-aromi speċifiċi tas-"Soumaintrain" matul il-maturazzjoni. Is-"Soumaintrain" għalhekk jiżviluppa aroma intensa u persistenti li tfakkrek fl-"annimali" u skont l-istaġun, jiżviluppa aromi veġetali bħalma huma dawk tal-faqqiegħ, il-ħumus, il-ħuxlief u t-tiben, li jenfasizzaw din il-perċezzjoni. Iż-żona ġeografika tradizzjonalment ideali għall-istabbiliment u għaż-żamma ta' azjendi agrikoli orjentati lejn it-trobbija ta' bhejjem għall-produzzjoni tal-ħalib jew għat-trobbija ta' razez imħallta, ippermettiet li tas-"Soumaintrain" isir magħruf bħala ġobon tradizzjonali lokali. Il-kisba tat-teknika speċifika ta' maturazzjoni permezz tal-ħasil tal-qoxra hija perfettament adattata għall-kundizzjonijiet klimatiċi taż-żona ġeografika. Matul il-maturazzjoni li storikament kienet issir fil-beraħ, l-umdità fl-arja setgħet tikkawża l-iżvilupp ta' tip ta' flora mhux mixtieqa f'wiċċ il-ġobon. Il-ħasil tal-ġobniet kien iservi biex din il-flora tinqered. Din it-teknika li għadha tintuża sal-lum u li tikkostitwixxi l-ispeċifiċità prinċipali tas-"Soumaintrain" tispjega l-karattru umdu tal-qoxra tal-ġobon u l-kulur avorju li jagħti fl-isfar tagħha li minħabba t-tneħħija regolari tal-flora tal-wiċċ li ttaffi xi ftit il-kulur tal-ġobniet, huwa aktar ċar minn dak ta' ġobnijiet oħra li huma prodotti fl-inħawi. Il-ħasil tal-qoxra, li llum il-ġurnata jsir tal-inqas erba' darbiet matul il-fażi tal-maturazzjoni, fl-istess ħin jippermetti t-tnaqqis tal-azzjoni proteolitika tal-flora tal-wiċċ. Il-produzzjoni tal-aċidità dovuta għall-baqta lattika u l-intervall bejn dawn il-ħasliet madankollu jipproduċu tip ta' proteolasi taħt il-qoxra li ma tasalx sal-qalba tal-ġobna, kif ukoll maturazzjoni ċentralizzata bil-mod taħt l-azzjoni tal-flora tal-wiċċ. Dawn il-proċessi kollha jagħtu lis-"Soumaintrain" l-aromi intensi tiegħu u t-togħma karatteristika kemxejn morra u nobbli fil-ħalq. L-iskular naturali, it-tnixxif u t-tmelliħ fin-niexef huma l-elementi prinċipali ta' din it-teknoloġija. Is-"Soumaintrain" għalhekk huwa magħmul minn konsistenza fina li hija l-frott ta' manipulazzjoni li tirrispetta l-prodott matul il-proċess tal-manifattura tiegħu kollu. P. Larue (Inġinier Agronomu, li fl-1911 kiteb il-ktieb "Le fromage Soumaintrain et la vallée de l'Armance") iddefinixxa lis-"Soumaintrain" bħala "ġobon li mhuwiex demokratiku ħafna", minħabba fl-attenzjoni u fl-għadd ta' manipulazzjonijiet li jirrikjedi. Is-"Soumaintrain" igawdi minn reputazzjoni li ilha stabbilita żmien kif jidher fil-ktieb "La bonne Ménagère Agricole" ta' Louis-Eugéne Bérillon (Auxerre, l-għaxar edizzjoni; 1889) fejn is-"Soumaintrain" huwa deskritt bħala "l-aqwa ġobon tal-pajjiż". Din ir-reputazzjoni nżammet lokalment u żviluppat minħabba li d-denominazzjoni ilha tintuża b'mod kontinwu mis-seklu XIX mill-produtturi artiġjanali u mill-ispeċjalisti tal-maturazzjoni li kienu jikkummerċjalizzaw il-prodott fil-ħwienet tal-inħawi u minħabba l-promozzjoni tad-denominazzjoni flimkien ma' denominazzjonijiet oħra rikonoxxuti ta' ġobnijiet oħra li jappartjenu għall-istess settur ta' produzzjoni. Fil-"Guide du fromage" ta' Androuet, espert tal-ġobon u speċjalist tal-maturazzjoni Pariġin mill-1909, (edizzjoni Stock/1971) il-verżjoni Franċiża u Ingliża, is-"Soumaintrain" huwa deskritt bħala "ġobon eċċellenti ta' daqs żgħir, li jiġi kkunsmat lokalment u b'mod limitat". Mill-1984 'l hawn, ta' kull sena f'Ottubru tiġi organizzata l-festa tas-"Soumaintrain" u tal-foie gras fil-benniena storika tal-produzzjoni tas-"Soumaintrain". Bosta ristoranti jipproponu s-"Soumaintrain" fuq il-plat tad-deżerta tal-ġobnijiet reġjonali tagħhom jew inkella jintegrawh fir-riċetti tal-ikel li fihom il-ġobon bħala ingredjent, hekk kif wieħed jista' jara fil-ktieb tar-riċetti elaborat mill-"Amicale des cuisiniers de Côte d'Or" fl-2012. L-ispeċifiċitajiet stabbiliti tajjeb tas-"Soumaintrain" huma promossi wkoll fir-rivisti professjonali nazzjonali bħalma juru, pereżempju, l-artikli li dehru bejn l-2013 u l-2015 fil-"Profession fromager" u fil-"Courrier du Fromager". Il-premji li rebaħ il-ġobon "Soumaintrain" fil-"Concours Général Agricole" ikomplu jsaħħu r-reputazzjoni tiegħu. (it-tieni subparagrafu tal-Artikolu 6(1) ta' dan ir-Regolament)
Extracted from C_047_2016.html